
Naslov: Za nekatere sporno zasipavanje mlake na Rajcu
Napoved za voditelja:

Krajani naselja Rajec iz občine Brežice so bili letos uspešni na izboru za participativni proračun, saj je bil njihov projekt za postavitev igral na območju nekdanje vaške mlake izbran za izvedbo v prihodnjem letu. Ker pa zdaj v kraju poteka obnova lokalne infrastrukture – vodovoda in kanalizacije, so želeli, da bi izvajalec Komunala Brežice z izkopanim materialom zasipal to mlako. To pa je zmotilo enega od krajanov, ki opozarja, da delajo brez dovoljenj in uničujejo tam živeče ribe in žabe.
SPORNO ZASIPAVANJE VAŠKE MLAKE V NASELJU RAJEC

NARAVOVARSTVENIKI OPOZARJAJO NA IZTREBLJANJE RIB IN ŽAB

RIBE SO V MLAKO VLOŽILI KRAJANI, KI SI ZDAJ ŽELIJO POSTAVITVE IGRAL

Iz Rajca Novinar GORAN ROVAN

Snemalec in montažer JOŽE HARTMAN
Krajan Rajca Dominik Štefanič opozarja, da se z zasipavanjem vaške mlake dela nepopravljiva škoda.
DOMINIK ŠTEFANIČ
»Nimajo nobenega dovoljenja, da so to zasipali. Lahko bi samo zasipali ob ribniku. Nobenega dovoljenja, da se ribnik zasiplje. V tej mlaki so bli notri karesli, ka so zlo redki v Sloveniji. Druga stvar pa ogromno žab je blo.«
Pobudniki postavitve igral so ta vikend poskrbeli, da so polovili ribe in jih prestavili v reko Savo. Po prijavi jih je obiskala tudi inšpektorica, ki je ugotovila, da ta ribnik, kot ga imenujejo domačini, ne sodi pod zaščitene vodne vire in da se postopek ustavi. 
LEON ŠINKO
»Ribnik predstavlja probleme kot varstveno in tudi prezsuši nam večkrat. Ni nobenega izvira. To so potrdili tudi z inšpektorata za vode. Glede rib in žab. Ribe katere smo sami nekaj malega vložili, nam zaradi tega, ko presuši, umrejo ribe in tudi žab takrat ni, ko je res suho.«
Zdaj je zasut le del mlake. Na brežiški občini, ki je lastnica tega ozemlja pa pravijo, da bodo očitno za ta projekt morali pridobiti še gradbeno dovoljenje.

SUZANA OGOREVC

OBČINA BREŽICE

»V tem letu načeloma ne bojo potekale nobene aktivnosti, ker so zagotovljena sredstva v 23. letu in takrat bomo tudi pričeli z vsem tem aktivnostim. Samo gradbeno dovoljenje pa zahteva tudi, da so priložena vsa soglasja, ki jih bomo v postopku tudi pridobili.«
Na občini menijo, da soglasja Agencije za vode za postavitev igral kot kaže sploh ne bodo potrebovali.
